Komission asetus (EY) N:o 1948/2002, annettu 31 päivänä lokakuuta 2002, vientituen tarjouskilpailuttamista koskevista yksityiskohtaisista säännöistä riisialalla annetun asetuksen (ETY) N:o 584/75 muuttamisesta



Virallinen lehti nro L 299 , 01/11/2002 s. 0018 - 0018



Komission asetus (EY) N:o 1948/2002, annettu 31 päivänä lokakuuta 2002, vientituen tarjouskilpailuttamista koskevista yksityiskohtaisista säännöistä riisialalla annetun asetuksen (ETY) N:o 584/75 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon riisin yhteisestä markkinajärjestelystä 22 päivänä joulukuuta 1995 annetun neuvoston asetuksen (EY) N:o 3072/95(1), sellaisena kuin se on viimeksi muutettuna asetuksella (EY) N:o 411/2002(2), ja erityisesti sen 13 artiklan 15 kohdan, sekä katsoo seuraavaa: (1) Aiemmista markkinointivuosista saadun kokemuksen valossa vaikuttaa aiheelliselta muuttaa vientituen tarjouskilpailuttamista koskevista yksityiskohtaisista säännöistä riisialalla 6 päivänä maaliskuuta 1975 annettu komission asetus (ETY) N:o 584/75(3), sellaisena kuin se on viimeksi muutettuna asetuksella (EY) N:o 299/95(4). (2) Tarjouksen tekijät olisi heidän nimeään paljastamatta voitava erottaa toisistaan numeroin, jotta nähtäisiin, ketkä ovat jättäneet useampia tarjouksia ja millaisille määrille. (3) Myönnettyjen määrien täsmällisemmän hallinnoinnin takaamiseksi on suotavaa säätää jakokerroin enimmäisvientituen suuruisille tarjouksille ja antaa toimijoille mahdollisuus vahvistaa myönnetty vähimmäismäärä, jonka alapuolella heidän tarjouksensa ei katsota olevan voimassa. (4) Viljan hallintokomitea ei ole antanut lausuntoa puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla Muutetaan asetus (ETY) N:o 584/75 seuraavasti: 1) Lisätään 2 artiklan 2 kohtaan seuraava teksti: "ja tarvittaessa e) siltä varalta, että komissio vahvistaa tarjotuille määrille 5 artiklan säännösten mukaisesti jakokertoimen, sellainen vähimmäismäärä, että myönnetyn määrän jäädessä sen alapuolelle tarjouksen ei katsota olevan voimassa.". 2) Korvataan 4 artiklan 2 kohta seuraavasti: "2. Tarjouksen tekijät yksilöidään numeroin kussakin viikoittaisessa tarjouskilpailussa. Numerointi tehdään sattumanvaraisesti ja kunkin viikoittaisen tarjouskilpailun osalta erikseen. Tarjoukset yksilöidään niiden tekijöiden numeroiden perusteella ja toimitetaan sellaisina viipymättä komissiolle.". 3) Lisätään 5 artiklan 2 kohtaan virke seuraavasti:"Enimmäisvientituen suuruisten tarjousten osalta vientituen vahvistamiseen voi liittyä tarjottujen määrien jakokertoimen vahvistaminen. Tästä vahvistamisesta päätetään 1 artiklassa tarkoitetun menettelyn mukaisesti.". 4) Lisätään 7 artiklaan seuraava teksti: "c) tarjouksen ei 2 artiklan säännösten mukaisesti katsota olevan voimassa; d) komissio vahvistaa jakokertoimen. Vapautettava summa vastaa hyväksymätöntä määrää.". 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 31 päivänä lokakuuta 2002. Komission puolesta Franz Fischler Komission jäsen (1) EYVL L 329, 30.12.1995, s. 18. (2) EYVL L 62, 5.3.2002, s. 27. (3) EYVL L 61, 7.3.1975, s. 25. (4) EYVL L 35, 15.2.1995, s. 8.